《和郡守刘巨济重开石门洞》
宋代·朱筠

谢公箕颍流，特拟耽幽栖。蜡屐得洞天，双鹤頫清溪。

拟追玄圃游，对此为阶基。披榛剪萝茑，宿雾暝欲迷。

方当誇高标，焉能分径蹊。鬼物谅夺气，幽禽亦惊啼。

卓哉旷世怀，心与境不携。俯视嚣尘中，荣枯犹稗夷。

孰知东海偏，秦鞭预排驱。付与破荒手，从此凌丹梯。

作者简介：处州青田人，字仲端。徽宗政和中，由上庠特奏名，除蕲春监。有《竹轩小集》。